Diari Oficial de la Generalitat Valenciana


Sumari del DOGV 3452, del 11-03-1999 (1999/1452)

ORDRE de 5 de febrer de 1999, de la Conselleria de Presidència, per la qual s’aprova la creació, classificació i exempció de l’obligació de mantenir el lloc de secretaria de la Mancomunitat el Tejo.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3452

Data del DOGV
:   11-03-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/1452


Data del document
:   05-02-1999

Organisme emissor
:   Conselleria de Presidència

Tipus de document
:   Ordre

Descriptors 

:   * Chera
    * Siete Aguas
    * Requena
    * administració local
    * professió administrativa
    * associació de municipis

ORDRE de 5 de febrer de 1999, de la Conselleria de Presidència, per la qual s'aprova la creació, classificació i exempció de l'obligació de mantenir el lloc de secretaria de la Mancomunitat el Tejo. [1999/X1452]
  
El Ple de la Mancomunitat el Tejo va aprovar, en la sessió del dia 1 d'octubre de 1998, acord de creació del lloc de treball de secretaria i la seua classificació en classe tercera, reservada a funcionaris de la subescala de secretaria-intervenció.
  
En el mateix acord plenari se sol·licita d'aquesta Conselleria de Presidència l'exempció de l'obligació de mantenir el lloc de secretaria, en atenció a l'escàs volum de serveis a prestar i dels escassos recursos econòmic que té la Mancomunitat, i també que les funcions siguen exercides per funcionari amb habilitació de caràcter nacional propi d'algun dels municipis que integren la Mancomunitat, mitjançant el sistema d'acumulació.
  
La Diputació Provincial de València ha emés informe favorable a l'exempció sol·licitada.
  
L'expedient ha sigut tramitat conforme a les prescripcions legals.
  
De conformitat amb allò que s'ha establit en els articles 5, ap. 1 i 2 i 17 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'Administració Local amb habilitació de caràcter nacional, i en ús de les competències atribuïdes en l'article 2,a) i c) del mateix text legal,
  
ORDENE
  
1r. Crear el lloc de Secretaria de la Mancomunitat el Tejo i classificar aquest en classe tercera; la provisió d'aquest lloc està reservada a funcionaris d'administració local amb habilitació de caràcter nacional, de la subescala de Secretaria-Intervenció.
  
2n. Eximir la Mancomunitat el Tejo de l'obligació de mantenir el lloc de Secretaria. Les funcions reservades a dit lloc seran exercides per funcionari d'administració local amb habilitació de caràcter nacional de municipi pertanyent a la Mancomunitat, mitjançant el sistema d'acumulació.
  
Contra aquesta ordre que posa fi a la via administrativa es podrà interposar recurs contenciós administratiu davant el Jutjat Contenciós Administratiu de València, en el termini de dos mesos comptats des de l'endemà de la seua publicació, de conformitat amb allò que s'ha establit en els articles 8, 14 i 46 del Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 5 de febrer de 1999
  
El conseller de Presidència,
  
JOSÉ JOAQUÍN RIPOLL SERRANO
  
b) OFERTES D'OCUPACIÓ PÚBLICA,